# name
El Fons bibliogràfic de l'Associació Cultural Fotoconnexió al CRAI Biblioteca de Filosofia, Geografia i Història. (Abril 2021)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina abril 2021.

# metadata.dc.description.abstract[].value
L’Associació cultural Fotoconnexió ha fet donació de tot el seu fons bibliogràfic al CRAI Biblioteca de Filosofia, Geografia i Història.

 

L’acord de donació signat entre Fotoconnexió i el CRAI Biblioteca de Filosofia, Geografia i Història, ha permès crear una col·lecció de publicacions sobre la fotografia i l’audiovisual a partir de les donacions dels socis i entitats col·laboradores de Fotoconnexió, que amplia i complementa la col·lecció actual en aquestes temàtiques del CRAI Biblioteca, i que es pot trobar com a Fons Fotoconnexió.

 

Fotoconnexió és una associació cultural sense ànim de lucre creada a Barcelona el 6 d’octubre de 2011 per un grup de fotògrafs, arxivers, historiadors, col·leccionistes i investigadors, que provenen de l’àmbit públic i privat, professional i amateur, amb l’interès comú de l’estudi de la fotografia i l’audiovisual. La finalitat de l’associació és la investigació, la conservació i la difusió de la fotografia i l’audiovisual en tots els seus aspectes, principalment, en l’àmbit català.

 

Totes les publicacions es poden trobar al CercaBib cercant per paraula clau el nom de Fotoconnexió. Les trobareu totes identificades amb un ex-libris i a disposició dels usuaris de la biblioteca i dels socis de Fotoconnexió.

 

La nova col·lecció consta ja de més de 100 títols, una quantitat que s’incrementarà amb les donacions que es continuïn produint. Properament la trobareu inclosa dins les Col·leccions especials del CRAI.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.subject.other[].value
Universitat de Barcelona. CRAI Biblioteca de Filosofia, Geografia i Història

# metadata.dc.title[].value
El Fons bibliogràfic de l'Associació Cultural Fotoconnexió al CRAI Biblioteca de Filosofia, Geografia i Història. (Abril 2021)